Príloha č. 1


Podľa štatistických údajov Ministerstva spravodlivosti Slovenskej republiky [Štatistická ročenka[footnoteRef:2]1)]:  [2: 1) http://www.justice.gov.sk/wfn.aspx?pg=r3&htm=r3/statr.htm ] 


Vojenské obvodové súdy za rok 2005 vybavili (právoplatne rozhodli) 384 trestných vecí, čo predstavuje v priemerne na jeden vojenský obvodový súd 128 vybavených trestných vecí ročne. Okresné súdy[footnoteRef:3]2) vybavili v roku 2005 28 697 trestných vecí, čo v priemere predstavuje 637 vecí vybavených ročne na okresnom súde. Pri porovnaní pohybu agendy na Vyššom vojenskom súde (odvolacia agenda) a krajských súdoch (odvolacia agenda) vyplýva nasledovný záver: Vyšší vojenský súd v roku 2005 vybavil 120 trestných vecí. Krajské súdy v tom istom období vybavili 4595 vecí, čo predstavuje v priemere 574 vecí na jeden krajský súd.  [3: 2) V období rokov 2005 až 2007 v Slovenskej republike pôsobilo 45 okresných súdov; v súčasnosti je to 54 okresných súdov. ] 


Vojenské obvodové súdy za rok 2006 vybavili (právoplatne rozhodli) 237 trestných vecí, čo predstavuje v priemerne na jeden vojenský obvodový súd 79 vybavených trestných vecí ročne. Okresné súdy2) vybavili v roku 2006 27 689 trestných vecí, čo v priemere predstavuje 615 vecí vybavených ročne na okresnom súde. Pri porovnaní pohybu agendy na Vyššom vojenskom súde (odvolacia agenda)  a krajských súdoch (odvolacia agenda) vyplýva nasledovný záver: Vyšší vojenský súd v roku 2006 vybavil 73 trestných vecí. Krajské súdy v tom istom období vybavili 4 236 vecí, čo predstavuje v priemere 529 vecí na jeden krajský súd. 

Vojenské obvodové súdy za rok 2007 vybavili (právoplatne rozhodli) 289 trestných vecí, čo predstavuje v priemerne na jeden vojenský obvodový súd 96 vybavených trestných vecí ročne. Okresné súdy2) vybavili v roku 2007 29 360 trestných vecí, čo v priemere predstavuje 652 vecí vybavených ročne na okresnom súde. Pri porovnaní pohybu agendy na Vyššom vojenskom súde (odvolacia agenda)  a krajských súdoch (odvolacia agenda) vyplýva nasledovný záver: Vyšší vojenský súd v roku 2007 vybavil 67 trestných vecí. Krajské súdy v tom istom období vybavili 3723 vecí, čo predstavuje v priemere 465 vecí na jeden krajský súd. 


Pri porovnaní vyťaženosti sudcov krajských súdov a Vyššieho vojenského súdu možno konštatovať, že v priemere pripadá na sudcu krajského súdu 47 vybavených trestných vecí v odvolacej agende, pričom na sudcu Vyššieho vojenského súdu 11 vybavených trestných vecí v odvolacej agende.  V tejto súvislosti je potrebné poukázať tiež na to, že krajské súdy naviac dokončujú trestnú agendu v prvom stupni podľa starého Trestného poriadku. 

Pri porovnaní vyťaženosti sudcov okresných súdov a vojenských obvodových súdov možno konštatovať, že v priemere pripadá na sudcu okresného súdu 152 vybavených trestných vecí ročne (má sa namysli agenda súdneho registra T), pričom na sudcu vojenského obvodového súdu 26 vybavených trestných vecí ročne (má sa namysli agenda súdneho registra T). 

Z hľadiska ročného nápadu na okresných súdoch v trestnej agende, ktorý predstavuje 30 484 došlých vecí možno konštatovať, že na jedného sudcu okresného súdu, ktorý vybavuje trestnú agendu pripadá približne 157 trestných vecí. Na vojenských obvodových súdov ročný nápad predstavuje 382 došlých vecí, čo v priemere na jedného súdu vojenského obvodového súdu predstavuje približne 35 trestných vecí.    

Z hľadiska ročného nápadu na krajských súdoch v trestnej odvolacej agende, ktorý predstavuje 3532 došlých vecí možno konštatovať, že na jedného sudcu krajského súdu, ktorý vybavuje trestnú agendu pripadá približne 43 trestných vecí. Na Vyššom vojenskom súde ročný nápad predstavuje 72 došlých vecí, čo v priemere na jedného súdu Vyššieho vojenského súdu predstavuje približne 10 trestných vecí.    

